Document ID: /roh_data/filtered/fineweb-2-filterrobots_roh.jsonl.gz/62506

Las giuvnas han discutà il suentermezdi davart ils fugitivs minorens betg accumpagnads e davart las pussaivladads dal temps liber. Las discussiuns èn vegnidas manadas da la deputada Sandra Locher Benguerel ed d’ulteriurs menturs e menturas.
A la fin han las mattas stuì sa decider per in tema, elavurar quel e surdar la petiziun uffiziala al president dal Cussegl grond Vitus Dermont. Sco represchentant da la regenza è Martin Jäger da la partida. El ha cusseglià las giuvnas e dà resposta en cas da dumondas.
Il parlament da mattas duai dar a las giuvnas la pussaivladad da mirar davos las culissas dal mintgadi politic e da far gust ad ellas da s’engaschar politicamain en il futur.